Elísabet Samúelsdóttir , formaður íþrótta - og tómstundanefndar , Mateusz Klóska og Kristján Kristjánsson , forseti bæjarstjórnar . Mateusz Klóska var útnefndur íþróttamaður Ísafjarðarbæjar sunnudaginn 29. desember en hann leikur með blakdeild Vestra . Mateusz er stigahæsti leikmaður liðsins og var valinn í draumalið fyrri hluta tímabilsins í úrvalsdeildinni . Við sama tilefni var efnilegasti íþróttamaðurinn útnefndur en það var hún Linda Rós Hannesdóttir úr Skíðafélagi Ísfirðinga sem hlaut þann titil . Þá voru þær Guðríður Sigurðardóttir og Rannveig Pálsdóttir heiðraðar fyrir störf sín í þágu lýðheilsu kvenna en þær hafa staðið fyrir leikfimitímum fyrir konur í íþróttasalnum við Austurveg tvisvar í viku í yfir 40 ár . Sif Huld Albertsdóttir , varaformaður íþrótta - og tómstundanefndar , Guðríður Sigurðardóttir og Rannveig Pálsdóttir